Medlemsnyt+22.+Februar+2010


 * Kære medlemmer i Københavns Fødevarefællesskab**

Sneen smelter, og nu kan det da ikke vare længe før vintergækker og erantis pibler frem og forsøder tilværelsen for os alle. Men inden foråret kommer, skal du lige opdateres om, hvad der rør sig i dit fødevarefællesskab.

Kollektivgruppen og kassereren leder med lys og lygte efter et medlem, der har viden om virksomhedsøkonomi/bogføring/ revision/lign. og som har lyst til at bruge sin "vagt-tid" på at hjælpe med at holde styr på foreningens økonomi. Skriv til kollektiv@kbhff.dk
 * Hjælp til økonomi**

Vi opfordrer Jer alle til at tjekke jeres grøntsagspose, inden I går fra butikken om onsdagen. Det er jo surt at komme hjem og opdage, at der mangler noget. Så hellere få det opklaret når I er i butikken og kan få svar på evt. spørgsmål med det samme. Vi er efterhånden mange forskellige på tjans, og der er mange poser, der skal pakkes hver uge, og derfor kan der kan være lidt usikkerhed i forhold til at få hver enkelt pose pakket helt korrekt. Vi beklager naturligvis hvis fejl måtte opstå og håber på jeres forståelse.
 * Tjek din pose!**

Som nyt medlem af KBHFF er der en masse ting at lære og forholde sig til, og det kan godt give lidt forvirring i starten. For at gøre det super nemt for dig at være medlem og lære lidt mere om, hvordan KBHFF fungerer, har vi lavet en lille medlemshåndbog, som du kan downloade og læse her:
 * Lækker ny medlemsmanual**

[] (vores server kan være lidt langsom til tider, så hav tålmodighed mens den downloader!)

Er du mere nysgerrig omkring alle de spændende ideer, der hele tiden udformes i fællesskabet, kan du slå op på vores wiki og læse mere om, hvad de forskellige arbejdsgrupper har gang i for tiden: http://kbhff.wikispaces.com/
 * Dyrk lige den wiki!**

På wikien finder du også både vagtplanen, hvor du kan skrive dig på en vagt i butikken: http://kbhff.wikispaces.com/Vagtplan

Og du finder også vores liste over Ofte Stillede Spørgsmål og Svar: http://kbhff.wikispaces.com/Sp%C3%B8rgsm%C3%A5l_og_svar

Du er selvfølgelig altid meget velkommen til at tage kontakt til os i kommunikationsgruppen (kommunikationsgruppen@kbhff.dk), hvis du har et spørgsmål, som du ikke kan finde svar på der. Du kan også altid spørge kaffemesteren, som står til rådighed for spørgsmål hver onsdag nede i butikken.

Det var nyhederne for denne gang, nu kan solen roligt titte frem og foråret melde sin ankomst, så vi kan få noget D-vitamin!

Kærlig hilsen, Dit Fødevarefællesskab

-- Københavns Fødevarefællesskab www.kbhff.dk info@kbhff.dk